open-index/open-wikipedia-markdown huggingface dataset:
Tomasz

**Tomasz** on poola mehenimi. See on  apostel Tooma poolakeelne nimi.

## Nime kandjaid
*Radosław Tomasz Sikorski, Poola poliitik, ajakirjanik ja politoloog
*Tomasz Godoj, poola päritolu Saksamaa pop-rock-laulja
*Pawel Tomasz Wasilewski, Poola päritolu Ameerika Ühendriikide näitleja, lavastaja ja produtsent
*Wilhelm Tomasz Sasnal, Poola maalikunstnik
*Rajmund Tomasz Brzozowski, Poola sõjaväelane
*Andrzej Tomasz Piaseczny, Poola laulja
*Tomasz Kuszczak, Poola jalgpallur
*Wojciech Tomasz Szczęsny, poola jalgpallur
*Tomasz Posadzki, Poola poliitik ja jurist
*Tomasz Siemoniak, Poola poliitik
*Tomasz Kędziora, Poola jalgpallur
*Tomasz Sielicki, poola ettevõtja, bridžimängija ja malefunktsionäär
*Tomasz Chłoń, Poola diplomaat
*Tomasz Sikora, Poola laskesuusataja
*Tomasz Stańko, Poola džässmuusik ja helilooja
Andrzej

**Andrzej** on poola mehenimi. See on apostel Andrease poolakeelne nimi. 

## Nime kandjaid
*Andrzej Arendarski, Poola poliitik ja majandustegelane
*Andrzej Biernat, Poola poliitik
*Andrzej Byrt, Poola majandusteadlane, riigiametnik ja diplomaat
*Andrzej Duda, Poola poliitik
*Andrzej Filipowicz, poola maletaja ja malekohtunik, rahvusvaheline meister (1975), rahvusvaheline arbiiter (1984)
*Andrzej Grabowski, poola näitleja
*Andrzej Leszczyński, Rzeczpospolita riigi- ja sõjategelane, diplomaat ja luuletaja
*Andrzej Majkowski, Poola diplomaat
*Andrzej Olechowski, Poola poliitik ja ökonomist
*Andrzej Piaseczny, Poola laulja
*Andrzej Piwowarczyk, poola filatelist, tõlkija ja kirjanik
*Andrzej Rottermund, Poola ajaloolane, museoloog, õppejõud
*Andrzej Sapkowski, Poola ulmekirjanik
*Andrzej Wajda, Poola filmilavastaja
*Andrzej Wroński, Poola maadleja
Cruz Hernández

**Cruz Hernández Rivas** (väidetavalt 3. mai 1878 – 8. märts 2007) oli Salvadori elanik, kes väitis end olevat maailma vanim inimene. Ta oli pärit San Agustínist. El Salvadori võimud kinnitasid teavet Hernándeze vanuse kohta, kuid ta ei ole kvalifitseerunud Guinnessi rekordite raamatusse.

2006. aasta mais teatati, et Hernández on saanud 128-aastaseks, kuid üldtunnustatud tõendeid ei leitud. Kui väidetav vanus vastaks tõele, poleks ta mitte ainult oma aja, vaid üldse ajaloo vanim inimene. Ametlik au kuulub aga prantslanna Jeanne Calmentile, kes oli 1997. aastal 122-aastane.
Erikson

**Erikson** on rootsi perekonnanimi.

Eestis oli 2023. aasta 1. jaanuari seisuga perekonnanimi Erikson 190 inimesel (97 mehel ja 93 naisel). Perekonnanimede levikult oli Erikson meeste puhul 860. ja naiste puhul 1054. kohal.

## Nime kandjaid
*Andrei Erikson (1892–1938), Eesti sõjaväelane (kaptenleitnant, 1938)
*August Erikson (1898–1992), Eesti sõjaväelane (leitnant) ja arst
*Aulis-Leif Erikson (1968–2017), eesti tõlkija
*Erik Erikson (1902–1994), Ameerika Ühendriikide psühholoog, psühhosotsiaalse arenguteooria looja
*Merle Erikson (sündinud 1972), eesti jurist ja õigusteadlane

## Viited
Nilson

**Nilson** on rootsi päritolu perekonnanimi. Patronüümina tähendab Nilsi poeg.

## Nimest Eestis
Eestis oli 2023. aasta 1. jaanuari seisuga perekonnanimi Nilson 60 inimesel (24 mehel ja 36 naisel). Perekonnanimede levikult oli Nilson meeste puhul 6979. ja naiste puhul 5608. kohal. Kõige levinum oli perekonnanimi Nilson vanuserühmas üle 85 aasta, kus neid oli 10 000 elaniku kohta 1,11. Perekonnanimi Nilson oli levinuim Viljandi maakonnas, kus neid oli maakonna 10 000 elaniku kohta 1,10.

19. sajandi algul pandi pärisorjusest vabastamise käigus talupoegadele Läänemaal Noarootsi kihelkonna Riguldi mõisavallas ja Viljandimaal Suure-Jaani kihelkonna Vastemõisa mõisavallas nimeks Nilson.

Aastatel 1936 ja 1938 nimede eestistamise käigus loobuti nimest Nilson neljal juhul ja uuteks nimedeks võeti Niitsoo (2), Nõmmik ja Orumets.

## Nime kandjaid
*Ants Nilson (sündinud 1931), eesti keemik
*Artur Nilson (1931–2022), eesti metsateadlane
*Eva Nilson (1941–2017), eesti botaanik ja ökoloog
*Hildur Alice Nilson (1924–2014), rootsi laulja ja näitleja
*Malle Nilson (1938–2025), eesti pedagoogikateadlane
*Osvald Nilson (1930–1996), eesti pedagoogikateadlane ja geograaf
*Tiit Nilson (ettevõtja) (sündinud 1963), eesti ettevõtja

## Viited
Viru-Nigula valla raamatukogu

**Viru-Nigula valla raamatukogu** (varem *Kunda Linnaraamatukogu*) on raamatukogu, mis tegutseb Viru-Nigula vallas Kunda linnas aadressil Koidu 75. Viru-Nigula valla raamatukogul on kaks haruraamatukogu: Viru-Nigula raamatukogu ja Aseri raamatukogu.

Raamatukogu tegutseb alates 1917. aastast.

## Viited

## Välislingid
* Koduleht
* Raamatukogust valla kodulehel
Michael Riffaterre

**Michael Riffaterre** (kodanikunimega **Michel Camille Riffaterre**; 20. november 1924 Bourganeuf, Prantsusmaa – 27. mai 2006 New York, USA) oli prantsuse päritolu ameerika kirjanduskriitik ja -teoreetik. 

## Elulugu
Michael Riffaterre sündis Prantsusmaal 1924. aastal. Ta õppis 1940. aastatel Lyoni ja Pariisi ülikoolis. Seejärel emigreerus ta Ameerika Ühendriikidesse ja kaitses 1955. aastal doktorikraadi New Yorgi Columbia Ülikoolis. Riffaterre õpetas New Yorgi ülikoolis kuni 1964. aastani, mil ta sai õppejõuks Columbia ülikoolis, kus ta õpetas kuni surmani. Ta oli Ameerika Kunstide- ja Teaduste Akadeemia (American Academy of Arts and Sciences) liige ja ajakirja *Romanic Review* toimetaja. 10 aastat juhtis ta direktorina Dartmouthi kolledži teooria- ja kriitikakooli. Ta avaldas viis raamatut ja ligi sada artiklit erinevates raamatutes ja ajakirjades, kirjutades nii prantsuse kui ka inglise keeles. Ta suri 27. mail 2006. 

## Põhiideed
Michael Riffaterre sõnul ei toimi tähistaja ja tähistatava suhe luules samamoodi nagu proosas. Luulet analüüsides suhtutakse sageli sõnadesse kui reaalsetesse asjadesse ja teksti kui tegelikkusesse. Et seda vältida, tuleb mõista, mis eristab poeetilist keelt proosakeelest: luuletekst loob tähendussüsteemi, mis tekib kirjeldussüsteemide kasutamisel. Poeetilist keelt eristab proosast selle neologismide eriline staatus. 

Riffaterre’i oluline uurimisvaldkond oli intertekstuaalsus. Tema jaoks ei ole “intertekstuaalsus õnnestunud ülejääk, hea mälu või klassikalise hariduse privileeg. See mõiste viitab tõepoolest lugeja mõistuse tegevusele, kuid see on kohustuslik ja vajalik igasuguse teksti dekodeerimiseks. Intertekstuaalsus täiendab tingimata tekstuaalsuse kogemust. See on arusaam, et meie teksti lugemine ei saa olla täielik või rahuldav ilma interteksti läbimiseta, et tekst ei tähista, kui sellel ei ole komplementaarse või vastuolulise intertekstuaalse homoloogi funktsiooni.”

Ta nimetab ka intertekstuaalsuse neli omadust:

# Intertekstuaalsus on loodud tekstuaalsuse poolt; s.t ta jätkab teksti piiride taga nende formaalsete tunnuste loomist, mis moodustavad teksti ühtsuse ja mis asendavad üleüldise tähenduse teksti diskreetsete koostisosade (sõnade, fraaside ja lausete) üksteisele järgnevate tähendustega.
# Intertekstuaalsus on lingvistiline võrgustik, mis ühendab olemasolevat teksti teiste, juba varem olemasolevate või tuleviku võimalike tekstidega. Ta juhib lugemist.
# Intertekstuaalsus dekontekstualiseerib teksti, fokuseerub tema autotelismile ja selle kaudu tema kirjanduslikkusele. 
# Intertekstuaalsus on suletud ringlus teksti ja interteksti vahel.

## Teosed

* *Le Style des Pleiades de Gobineau: Essai d'application d'une methode stylistique* (1957)
* *Essais de stylistique structurale* (1971)
* *Semiotics of Poetry* (1978)
* *La Production du texte* (1979) 
* *Fictional Truth* (1990)

### Teosed eesti keeles
* Michel Riffaterre, “Intertekstuaalsus ja hüpertekstuaalsus” (Akadeemia 1998 / 1)

## Viited
Lundberg

**Lundberg** on rootsi ja norra perekonnanimi.
## Nime kandjaid
*Fred Børre Lundberg (sündinud 1969), endine Norra kahevõistleja
*Gustaf Lundberg (1695–1786), rootsi maalikunstnik
*Ulla-Lena Lundberg (sündinud 1947), Soome kirjanik, kes kirjutab rootsi keeles
Lundqvist

**Lundqvist** on rootsi perekonnanimi.
## Nime kandjaid
*Erik Lundqvist (1908–1963), rootsi odaviskaja
*Henrik Lundqvist (sündinud 1982), endine Rootsi jäähokimängija
*Joel Lundqvist (sündinud 1982), Rootsi jäähokimängija
Ruggiero (muusika)

**"Ruggiero"** (itaalia hääldus [rudˈdʒɛːro]) on muusikaline teema, mida kasutati laialdaselt 16. ja 17. sajandi vokaal- ja instrumentaalmuusikas ning sageli improvisatsioonide alusena. Kasutati ja modifitseeriti nii teema meloodiajoonist kui ka harmooniat. *[[Ottava rima]]* meetrumis teema koosneb neljast lühikesest fraasist ja on tavaliselt G-duuris.

## Teema
Bassimeloodia erineb eri allikates ja selle täpset vormi on raske kindlaks teha. Harmoonia jäi sellegipoolest suhteliselt muutumatuks: I – V – V – I rõhulistel taktidel. Kuna harmooniline skeem on stabiilne, on seda nimetatud harmooniliseks ostinatoks. Ülemise hääle meloodia ehk "Aria di ruggiero" ringles teemana koos bassimeloodiaga.

**Üks bassi variantidest**

\version "2.14.2"
\header {
  tagline = ##f
}

\score {
  \new Staff \with {

  }
>
  \layout {
    \context { \Score \remove "Metronome_mark_engraver" }
    \context {
      \remove "Metronome_mark_engraver"
    }
  }
  \midi {}
}



## Ajaloost
On peetud tõenäoliseks, et seda meloodiat kasutati Lodovico Ariosto "Raevunud Orlando" retsiteerimiseks. Nime päritolu pakkus välja Alfred Einstein 1911. aastal, viidates ridadele 61. laulus, kus Bradamante Ruggierole kirja kirjutab: "Ruggier, qual sempre fui, tal esser voglio". Et viisi varieeriti suulises traditsioonis ja improvisatsioonides ning et neid eri versioone pandi ka kirja, on tänapäeval keeruline täpselt kindlaks teha kõige algsemat viisivarianti. Harmoonia aga jäi kõigis neis variantides äratuntavalt samaks.

## Teoseid
* 1553 – pealkirjata variatsioonid *[[viola da gamba]]*le Diego Ortizi teoses "Tratado de Glossa" koos muude itaalia teemadega;
* Giovanni de Macque (1548–1614), "Partite sopra Ruggiero" klahvpillile, olemas vaid käsikirjana;
* 1609 – Sigismondo D'India, "Dove potrò mai gir, musica à due voci sopra l'aria di Ruggiero";
* 1603 – Giovanni Maria Trabaci, "Recercare dell ottavo tono sopra Ruggiero";
* 1604 – Girolamo Kapsberger, "Ruggiero" *chitarrone*le teoses "Libro Primo d'Intavolatura Chitarone"
* 1615 – Girolamo Frescobaldi "Toccate e Partite" (1616, 1624, 1634, 1634);
* 1623 – Salamone Rossi, "Sonata quarta sopra l'aria di Ruggiero"
* 1637 – Tarquinio Merula, Ruggiero, Op.12 No.18
* 1664 – Bernardo Storace, "Capriccio sopra Ruggiero"
* u 1680 – Giovanni Battista Vitali, "Ruggiero per la lettera B"
Väljaspool Itaaliat kasutasid teemat 17. ja 18. sajandil näiteks Henry Purcell ("Ground in Gamut", Z 645 ja "Let each gallant heart", Z 390), Gottlieb Muffat (Ciacona from Componimenti musicali, u 1739), Georg Böhm, Georg Friedrich Händel ("Chaconne from the Suite in G major", HWV 442, u 1703–1706) ja Johann Sebastian Bach oma "Goldbergi variatsioonides".

## Viited
Lilleorg

**Lilleorg** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Lilleorg 169 inimesel: 115 mehel ja 154 naisel. Perekonnanimede levikult oli Lilleorg meeste puhul 669. kohal ja naiste puhul 498. kohal. Kõige levinum oli perekonnanimi Lilleorg vanuserühmas 80–84, kus neid on 10 000 elaniku kohta 2,49. Nimi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta 4,42 inimest.

Nimede eestistamisel võeti Lilleorg aastatel 1935–1940 uueks perekonnanimeks 57 korral isikute poolt, kelle perekonnanimi oli varem Blomthal, Blumenthal, Indus, Kapral, Klaussen, Korjus, Kreenperk, Lilbock, Lilbok, Liler, Lilienberg, Liliendahl, Liliental (2), Lilienthal (14 juhul), Lilleberg, Lillenthal, Limberg (4), Littosk, Lustverk, Meier, Mironov, Neider, Neudorf, Otterklau, Plumtal (4), Punmann, Pussak, Stupper, Tõnson, Tsvetkov, Urra, Valdok, Vilberg ja Voimann.	

## Nime kandjaid
*Ago Lilleorg, Eesti Kristliku Nelipühi Kiriku piiskop (1969–) 
*Ilmar Lilleorg, eesti loogik ja pedagoog (1934–2019) 
*Tiit Lilleorg, eesti näitleja (1941–2021) 

## Viited

## Välislingid
*
MOREKRAY

**Reen Berg**, esinejanimega **MOREKRAY** (sündinud 29. oktoobril 1999 Kingissepas Venemaal), on Tallinnas tegutsev pop, hip hop, tehno- ja *deep house* muusik.

Aastal 2015 lõpetas Venemaa põhikooli Kingiseppa linnas ja alustas õpinguid Sillamäel kutsekoolis tarkvaraarendaja erialal. Kutsekooli lõpetas 2018 ja kolis seejärel Tallinna.

## Karjäär
**MOREKRAY** on  välja andnud mitu albumit ja singlit. Tema muusika ühendab endas inglise ja eesti keele.

Artisti esinejanimi muutus 01.11.2024. Ta alustas uut žanrit, keskendudes hip-hopile ja *[[tech house]]*'ile ning panustades rohkem eestikeelsetesse lauludesse. 

## Diskograafia
Singles: Dirty, Slow Down, vint, Rana, Krasnoe, Dior. 

Albums: Heaven 

## Välislingid

* Telegram 
* Instagram 
* Youtube 
* Spotify 
* Apple Music
Wilhelm Exneri medal

**Wilhelm Exneri medal** (saksa keeles *Wilhelm-Exner-Medaille*) on Austria Tööstusassotsiatsiooni (ÖGV) autasu (medal) väljapaistvatele teadusliku uurimistöö tegijatele, kes oma tegevusega on mõjutanud majandussfääri arengut. 

*Wilhelm-Exner-Medaille* on nimetatud ÖGV endise aupresidendi, Austria Teaduste Akadeemia liikme Wilhelm Exneri (eluaastad 1840–1931) auks. Medalit antakse välja alates 1921. aastast.

Medal on pronksist. Selle esiküljel on kujutatud Exneri reljeefne portree, tagaküljel on kirjas laureaadi nimi.

2020. aasta seisuga oli medali saanud 250 isikut, sealhulgas 23 nobelisti.

## Laureaate

*1922 – Carl Paul Gottfried von Linde
*1923 – Wilhelm Ostwald
*1927 – Hugo Junkers
*1929 – Fritz Haber
*1932 – Carl Bosch
*1934 – Guglielmo Marconi
*1936 – Ferdinand Porsche
*1936 – Ernest Rutherford
*1951 – Ludwig Prandtl
*1952 – Richard Kuhn
*1957 – Pier Luigi Nervi
*1958 – Otto Hahn
*1960 – Lise Meitner
*1960 – Howard Walter Florey
*1960 – Eugène Freyssinet
*1963 – William Shockley
*1969 – Konrad Zuse
*1969 – Wernher von Braun
*1970 – Charles Hard Townes
*1979 – Alfred Kastler
*1979 – Ferry Porsche
*1987 – Karl Alexander Müller
*2005 – Anton Zeilinger
*2010 – Ada Yonath
*2011 – Manfred Eigen
*2012 – Theodor Hänsch 
*2014 – Thomas J.R. Hughes 
*2016 – Emmanuelle Charpentier
*2021 – Katalin Karikó

## Välislingid
Laulvad Seilorid

**Laulvad Seilorid** oli Teise maailmasõja eel Eestis tegutsenud ansambel, mis esitas peamiselt mereromantilisi muusikapalu.

Ansambli liikmete hulka kuulusid Voldemar Panso, Hardi Tiidus, Johannes Aare, Hugo Laur, Kaarel Toom, Johannes Pillikse, kes Teise maailmasõja ajal emigreerus Austraaliasse, ja veel mõned teatriüliõpilased.

## Viited
Roberto Luongo

**Roberto Luongo** (sündinud 4. aprillil 1979 Montréalis Québecis) on endine Kanada jäähokimängija (väravavaht).

## Välislingid
* Roberto Luongo NHL.com lehel
Ed Belfour

**Edward John Belfour** (sündinud 21. aprillil 1965 Carmanis Manitoba provintsis) on endine Kanada jäähokimängija (väravavaht).

## Välislingid
* Ed Belfour NHL.com lehel
Tom Barrasso

**Thomas Patrick "Tom" Barrasso** (sündinud 31. märts 1965 Boston, Massachusetts) on endine USA jäähokimängija (väravavaht).

## Välislingid
* Tom Barrasso NHL.com lehel
Olaf Kölzig

**Olaf Kölzig** (sündinud 6. aprill 1970 Johannesburg, Lõuna-Aafrika Vabariik) on endine Saksamaa jäähokimängija (väravavaht).

## Välislingid
* Olaf Kölzig NHL.com lehel
Dominik Hašek

**Dominik Hašek** (sündinud 29. jaanuar 1965 Pardubices, Tšehhoslovakkias) on endine Tšehhi jäähokimängija (väravavaht), olümpiavõitja.

Ta mängis aastatel 1980–2011 klubides HC Pardubice (ČSHL), Chicago Blackhawks (NHL), Buffalo Sabres (NHL), Detroit Red Wings (NHL), Ottawa Senators (NHL) ja HK Moskva Spartak (KHL).

## Välislingid
* Dominik Hašek NHL.com lehel
Jevgeni Nabokov

**Jevgeni** Viktorovitš **Nabokov** (sündinud 25. juuli 1975 Ust-Kamenogorsk, Kasahhi NSV, Nõukogude Liit) on endine Kasahstani-Vene jäähokimängija (väravavaht).

2008. aastal tuli ta Venemaa koondise koosseisus maailmameistriks.

## Välislingid
* Evgeni Nabokov NHL.com lehel
Tomáš Vokoun

**Tomáš Vokoun** (sündinud 2. juuli 1976 Karlovy Vary, Tšehhoslovakkia) on endine Tšehhi jäähokimängija (väravavaht).

## Välislingid
* Tomáš Vokoun NHL.com lehel
Martin Brodeur

**Martin Pierre Brodeur** (sündinud 6. mail 1972 Montréalis Québeci provintsis) on endine Kanada jäähokimängija (väravavaht).

## Välislingid
* Martin Brodeur NHL.com lehel
Jonas Hiller

**Jonas Hiller** (sündinud 12. veebruaril 1982 Felben-Wellhausenis) on Šveitsi endine elukutseline jäähokiväravavaht. Hiller mängis National Hockey League’is (NHL) Anaheim Ducksi ja Calgary Flamesi meeskonnas. 

Ta alustas oma NHL-i karjääri Ducksis 2007. aastal, pärast seda, kui teda ei valitud üheski NHL-i sisenemise draftis. Hiller mängis ka National League’is (NL) HC Davosi ja EHC Bieli meeskondades.

## Viited

## Välislingid
* Jonas Hiller NHL.com lehel
* Jonas Hiller eliteprospects.com lehel
Kari Lehtonen

**Kari Lehtonen** (sündinud 16. november 1983 Helsingis Soomes) on endine Soome jäähokimängija (väravavaht).

Ta on mänginud klubides Jokerit (Soome meistriliiga), Chicago Wolves (AHL), Atlanta Thrashers (NHL) ja Dallas Stars (NHL).

## Välislingid
* Kari Lehtonen veebisaidil NHL.com
Ryan Miller

**Ryan Dean Miller** (sündinud 17. juuli 1980 East Lansing, Michigan) on endine USA jäähokimängija (väravavaht).

## Välislingid
* Ryan Miller NHL.com lehel
Curtis Joseph

**Curtis Shayne Joseph** (sündinud 29. aprillil 1967 Keswickis Ontario provintsis) on endine Kanada jäähokimängija (väravavaht).

## Välislingid
* Curtis Joseph NHL.com lehel
Grant Fuhr

**Grant Scott Fuhr** (sündinud 28. septembril 1962 Spruce Grove'is Alberta provintsis) on endine Kanada jäähokimängija (väravavaht).

## Välislingid
* Grant Fuhr NHL.com lehel
Chris Osgood

**Christopher John Osgood** (sündinud 26. novembril 1972 Peace Riveris Alberta provintsis) on endine Kanada jäähokimängija (väravavaht).

## Välislingid
* Chris Osgood NHL.com lehel
Gustavson

**Gustavson** on rootsi päritolu perekonnanimi.

Eestis oli 2023. aasta 1. jaanuari seisuga perekonnanimi Gustavson 94 inimesel (40 mehel ja 54 naisel). Perekonnanimede levikult oli Gustavson meeste puhul 2787. ja naiste puhul 2126. kohal.

## Nime kandjaid
*Arnold Gustavson, kullassepp Kuressaares 1706–1733
*August Gustavson (1894–1941), Eesti sõjaväelane (leitnant)
*Heino Gustavson (1923–2005), eesti aja- ja koduloolane
*Heinrich Johann Gustavson (1720–1774), eesti kullassepp
*Hilda Gustavson (1898–1983), eesti õpetaja
*Oskar Gustavson (1889–1945), eesti poliitik ja ajakirjanik

## Viited
Eristamatud osakesed

**Eristamatud osakesed** ehk **identsed osakesed** on kvantmehaanikas osakesed, mis ei ole mingil viisil üksteisest eristatavad teatud omaduste põhjal, mida nende konkreetne olek ei mõjuta. Selles mõttes on kõik sama tüüpi põhiosakesed (nt elektronid, footonid, kvargid) eristamatud. Eristamatus kehtib ka kõigi nendest osakestest koosnevate süsteemide kohta (nt prootonid, neutronid, aatomituumad, aatomid, molekulid), seda samuti eeldusel, et nad on ühesuguses olekus. Samamoodi käituvad ka kvaasiosakesed.

Kuigi kõik teadaolevad eristamatud osakesed eksisteerivad kvantskaalal, pole ammendavat loetelu kõigist võimalikest osakestest. On kaks peamist identsete osakeste kategooriat: bosonid, mis saavad jagada kvantolekuid, ja fermionid, mis seda ei saa (Pauli keeluprintsiip). Bosonid on näiteks footonid, gluuonid, foononid, heelium-4 tuumad ja kõik mesonid. Fermionid on näiteks elektronid, neutriinoid, kvargid, prootonid, neutronid ja heelium-3 tuumad.

Asjaolul, et osakesed võivad olla identsed, on oluline osa statistilises mehaanikas, kus arvutused põhinevad tõenäosusteooria argumentidel, mis on tundlikud selle suhtes, kas uuritavad objektid on identsed või mitte. Selle tulemusena on identsete osakeste statistiline käitumine märgatavalt teistsugune kui eristatavate osakeste puhul. Näiteks on Gibbsi paradoksi lahenduseks pakutud osakeste eristamatust.

Põhiosakeste eristamatus mõjutab nendest koosnevate süsteemide moodustamise võimalusi. Seega aitab see mõista mateeria käitumist.
Vahetusmõju

**Vahetusmõju** ehk **vahetusinteraktsioon** (inglise keeles *exchange interaction*) on kvantmehaanikas vastastikmõju (interaktsioon), mis toimub ainult eristamatute (identsete) osakeste vahel. Vahetusmõju muudab kahe või enama eristamatu osakese vahelise kauguse keskmist väärtust, kui nende lainefunktsioonid kattuvad. Vahetusinteraktsiooni tõttu see kaugus suureneb (fermionide puhul) või väheneb (bosonite puhul), võrreldes sellega, kui osakesed oleksid eristatavad. Seega vahetusmõju suurendab või vähendab interakteeruvatest identsetest osakestest koosneva füüsikalise süsteemi energiat, võrreldes energia väärtusega süsteemis, kus osakesed ei ole identsed, vaid omadustelt eristatavad.

Vahetusmõjuga seostatav jõud pole võrreldav klassikalise jõuga, sest sellel puudub jõuvektor. Vahetusmõju jõudu tuleb eristada näiteks elektromagnetilisest jõust, mis esineb kahe elektroni vahel footonivahetuse puhul, või tugeva interaktsiooni jõust kahe kvargi vahel, mis tekib gluuonivahetuse puhul. Vahetusmõju jõud on seega puhtalt kvantmehaanika nähtus. 

See nähtus põhineb niisiis eristamatute osakeste lainefunktsioonil ja on seotud sümmeetriavahetusega (sümmeetria – asümmeetria). Bosonid ja fermionid võivad läbi teha vahetusinteraktsiooni protsessi: fermionide puhul on see seotud Pauli välistamise põhimõttega, bosonite puhul toimib vahetusmõju jõud efektiivse külgetõmbe vormis, mis põhjustab identsete osakeste ümberrühmitamist, nagu näiteks Bose-Einsteini kondensaadi puhul.

Vahetusinteraktsiooniga kaasneval lisaenergial on oluline mõju aatomistruktuurile ja keemilisele sidemele ning oma osa ka ferromagnetismi tekkes.

Vahetusmõju avastasid saksa füüsik Werner Heisenberg ja briti füüsik Paul Dirac 1926. aastal.
Kristaps Pētersons

**Kristaps Pētersons** (sündinud 6. mail 1982 Valmieras) on läti helilooja ja kontrabassimängija.

Kristaps Pētersons õppis Läti Muusikaakadeemias kontrabassi Sergejs Brīnumsi klassis ja kompositsiooni Romualds Kalsonsi klassis.

2014. aastal esietendus Läti Rahvusooperis tema esimene ooper "Mihhail ja Mihhail mängivad malet".

## Viited
Schäfer

**Schäfer** on saksa perekonnanimi, mille tähendus on lambakarjus.

## Nime kandjaid
*András Schäfer (sündinud 1999), Ungari jalgpallur
*Anton Schäfer (1904–1969), Eesti sõjaväelane (kapten)
*Gustav Schäfer (sündinud 1988), saksa ansambli Tokio Hotel trummar
Halász

**Halász** (ungari keeles 'kalur') on ungari perekonnanimi.

## Nime kandjaid
*Gyula Halász (1899–1984), Ungari päritolu prantsuse fotograaf, kunstnik, skulptor ja filmikunstnik
*Péter Halász (sündinud 1976), Ungari muusik
Jäger (perekonnanimi)

**Jäger** on saksa perekonnanimi.

## Nime kandjaid
*Gotthard Johann Jäger (1727–1792), Eestimaa vaimulik
*Peter Jäger (sündinud 1968), Saksa arahnoloog
*Willi Jäger (sündinud 1940), Saksa matemaatik
Christoph Weiditz

**Christoph Weiditz** (sündinud 1498 Strassburgis, surnud 1560 Augsburgis) oli saksa medaljöör, nikerdaja ja kullassepp.

## Eluloolist
Christoph Weiditz kuulus kunstnike suguvõssa, kes tegutses 15. sajandi keskpaigast 16. sajandi keskpaigani Ülem-Reinimaal, ta oli maalikunstniku ja puulõikemeistri Hans Weiditzi vend. Ta töötas aastail 1523–1525 Strassburgis, aastail 1525–1526 on teda mainitud Ulmis ja Oettingenis Švaabimaal ning 1526–1529 Augsburgis.

1528–1529 reisis ta keiser Karl V saatjaskonnas Hispaaniasse ja töötas sealses õukonnas. Sellest perioodist pärineb tema *[[Trachtenbuch (Christoph Weiditz)|Trachtenbuch]]*. 1530 või 1532. aastal pöördus ta Augsburgi tagasi.

## Looming
Christoph Weiditzi loomingut iseloomustab kujunemine tema elu jooksul renessansi mõjutustega naiivsevõitu saksa sajandialguse vormikeelest säravaks renessanssmanerismiks.

Kunstiajalooliselt hinnatuim on tema medalilooming, millest on säilinud 117 eset, enamasti dateeritud aastaisse 1523–1544. Weiditzit loetakse Saksamaa renessansi nelja tähtsaima medalikunstniku hulka Hans Schwarzi, Friedrich Hagenaueri ja Matthes Gebeli kõrval. Ta lõi ka väikeskulptuure.

Moe- ja olustikuajalooliselt on tänapäeval oluline allikmaterjal tema Hispaania-reisi perioodil loodud, tänapäeval Nürnbergis Rahvusmuuseumis asuv *Trachtenbuch*, milles ta jäädvustas reisil nähtut ja milles sisalduvad näiteks joonistused Mehhiko vallutajast Hernán Cortésist, Hispaania eri piirkondade rahvarõivastest ja esimesed Euroopas loodud joonistused Mehhiko põliselanikest, kes olid kolooniatest toodud Hispaaniasse.

## Pildid

Christoph Weiditz Lukretia BNM.jpg|Lucretia. Pirnipuu, 1525
Christoph weiditz, ambrosius volland, 1533.JPG|Ambrosius Volland. 1533
Christoph weiditz, georg der bärtige, duca di sachsen, di profilo 1537.JPG|Saksi hertsog Georg Habemik, 1537
IMG 8888 Bodemuseum anagoria.JPG|Venus või Fortuna. 1550


Weiditz Trachtenbuch 001.jpg|*Auf die Manier gand Indianische Weiber, Ist nit mer dan aine herrauss kumen.* p.1
Weiditz Trachtenbuch 008-009.jpg|Põlismehhiklane palgiga žongleerimas, lk. 8-9
Weiditz Trachtenbuch 010-011.jpg|Mehhiklased palli mängimas, lk. 10-11
Weiditz_Trachtenbuch_077-078.jpg|Hernán Cortés lk. 77
Weiditz Trachtenbuch 081-082.jpg|Hobuste lastimine laevadele lk. 81-82


## Viited
Schneider

**Schneider** (saksa keeles 'rätsep') on saksa perekonnanimi. Saksamaal on see sageduselt kolmas perekonnanimi.

Eestis oli 2023. aasta 1. jaanuari seisuga perekonnanimi Schneider 181 inimesel (86 mehel ja 95 naisel). Perekonnanimede levikult oli Schneider meeste puhul 1020. ja naiste puhul 1015. kohal.

## Nime kandjaid
*Albert Schneider (1897–1986), Kanada poksija
*Aleksander Schneider (1881–1979), eesti tõstja ja maadleja
*Bernd Schneider (sündinud 1973), Saksamaa jalgpallikoondise endine poolkaitsja
*Christoph Schneider (sündinud 1966), Saksa muusik, tuntud ansambli Rammstein trummarina
*Cory Schneider (sündinud 1986), Šveitsi-USA jäähokimängija
*Ernst Magnus Schneider (1826–1889), Eesti vaimulik
*Ferdinand August Schneider (1796–1864), Eesti vaimulik
*Friedrich Hermann Schneider (1806–1865), baltisaksa arstiteadlane
*Guido Alexander Johannes Schneider (1866–1948), baltisaksa ihtüoloog
*Gustav Schneider (1875–1952), raamatukaupluse omanik ja kirjastaja
*Heinrich Schneider (1925–2013), eesti õigusteadlane
*Ivi-Els Schneider (sündinud 1945), eesti sisearhitekt ja kujunduskunstnik
*Johann Wilhelm Schneider (1796–1858), Eesti vaimulik
*Kurt Schneider (1887–1967), saksa psühhiaater
*Maria Schneider (1952–2011), prantsuse filminäitleja
*Paul Schneider (arst) (1839–1910), Eesti arst
*Paul Schneider (näitleja) (sündinud 1976), Ameerika Ühendriikide filmi- ja seriaalinäitleja
*Vreni Schneider (sündinud 1964), Šveitsi endine mäesuusataja

## Viited
Valga Priimetsa Kool

**Valga Priimetsa Kool** on põhikool Valgas aadressil Vabaduse tänav 13.

## Ajalugu
Valga Priimetsa Kool on välja arenenud 1919. aastal asutatud Valga Vene Era Reaalgümnaasiumist, kus õppis näiteks 1922. aastal umbes 300 õpilast. 1939. aastal õpilaste arvu kiire vähenemise ja rahaliste vahendite puudumise tõttu Valga Vene Era Reaalgümnaasium suleti. Kool avati uuesti 1940. aastal 70 õpilasega. Õpilased jätkasid õpinguid eestikeelses gümnaasiumis.

1940/1941. õppeaastal, pärast Eesti okupeerimist Nõukogude Liidu poolt, jätkusid õpingud vene keeles, kuid kohe järgnes Saksa okupatsioon. Venekeelset haridust oli võimalik uuesti saada 1944. aasta oktoobris, kui kool kandis nime **Valga Mittetäielik Keskkool nr 4**. 1946. aastal nimetati kool ümber **Valga 2. Keskkooliks**. 

Aastatel 1944–1951 tegutses **Valga 2. Keskkool** aadressil Kesk tänav 22 ja Uus tänav 27. Aastatel 1951–1966 aadressil Võidu tänav 13 (praegune Vabaduse 13), Nõukogude tänav 63 (praegu Kuperjanovi tänav 63) ja Uus tänav 27. Ruumipuudusel töötas kool kahes vahetuses. 1967. aastal koliti Valga 2. Keskkool õppehoonesse aadressil Nõukogude tänav 99 (praegu J. Kuperjanovi tänav 99). 

1. aprillil 1995 nimetati Valga 2. Keskkool ümber **Valga Vene Gümnaasiumiks**.

1. jaanuaril 1948 asutati Valgas venekeelne algkool, mis kandis hiljem nimesid Valga 3. 8-klassiline Kool, Valga 3. 9-klassiline Kool ja Valga 3. Põhikool.

1. septembril 1999 liideti Valga 3. Põhikool Valga Vene Gümnaasiumiga. Kuni 1. septembrini 2010 töötasid kooli 1.-5. klassid senise Valga 3. Põhikooli hoones aadressil Vabaduse tänav 13 ja 6.–12. klassid õppehoones aadressil J. Kuperjanovi tänav 99. Alates 1. septembrist 2010 õppisid kõik Valga Vene Gümnaasiumi 1.–12. klassi õpilased õppehoones aadressil J. Kuperjanovi tänav 99.

Valga linnavalitsus otsustas 2014. aasta novembris muuta alates 1. septembrist 2015 Valga Vene Gümnaasiumi põhikooliks. Alates 1. septembrist 2015 nimetati kool ümber **Valga Priimetsa Kooliks**. Kool on kakskeelne: ühes paralleelklassis toimub õppetöö vene keeles ja teises paralleelklassis eesti keeles. Eestikeelne on ka keelekümblusklass.

2020. aastal kolis Valga Priimetsa Kool renoveeritud koolimajja aadressil Vabaduse tänav 13. Uus koolimaja avati pudulikult 4. novembril 2020.

## Viited

## Välislingid
*Koduleht
Hymenoscyphus

***Hymenoscyphus*** on seltsi tiksikulaadsed kuuluv seente perekond.

## Liike
**[[Hymenoscyphus albidus]]*
**[[Hymenoscyphus calyculus]]*
**[[Hymenoscyphus caudatus]]*
**Hymenoscyphus fraxineus* – saaresurm
**Hymenoscyphus fructigenus* – tammetõru-pärispitsik
**Hymenoscyphus herbarum* – istuv pärispitsik
**[[Hymenoscyphus menthae]]*
**Hymenoscyphus scutula* – suur pärispitsik

## Välislingid
*
Vladimir Iljušin

**Vladimir Sergejevitš Iljušin** (vene keeles Владимир Сергеевич Ильюшин; 31. märts 1927 Moskva – 1. märts 2010 Moskva) oli vene katselendur, lennuväe kindralmajor. 

Vladimir Iljušin oli tuntud lennukikonstruktori Sergei Iljušini poeg. Ta lõpetas 1951. aastal Žukovski Õhujõudude Inseneriakadeemia ja 1953. aastal NSV Liidu Lennukitööstuse Ministeeriumi katselendurite kooli. 

Aastatel 1953–1957 oli Iljušin Lennu-uuringute Instituudi ja alates 1957. aastast Suhhoi katse-konstrueerimisbüroo (Suhhoi OKB) katselendur. Juulis 1959 tõusis Iljušin sõjalennukil 23 852 meetri kõrgusele. 1972. aastal edutati ta Suhhoi OKB peakonstruktori asetäitjaks.

Aastatel 1967–1991 oli Iljušin NSV Liidu  Ragbiföderatsiooni esimees.

## Vandenõuteooria
Vandenõuteooria kohaselt tegi Iljušin maailma esimese kosmoselennu (7. aprillil 1961 Maa orbiidil kolm tiiru) mõni päev varem kui Juri Gagarini orbitaallend.

## Tunnustus

*1960 – Nõukogude Liidu kangelane 
*1961 – NSV Liidu teeneline meistersportlane
*1966 – NSV Liidu teeneline katselendur
*1976 – Lenini preemia (sõjatehnika valdkonnas) 
*1999 – ordeni Teenete eest Isamaa ees 3. järk

## Viited
Weber

**Weber** (saksa keeles 'kuduja') on saksa perekonnanimi. Saksamaal on see sageduselt viies perekonnanimi.

Eestis oli 2023. aasta 1. jaanuari seisuga perekonnanimi Weber 44 inimesel (22 mehel ja 22 naisel). Perekonnanimede levikult on Weber meeste puhul 5570. ja naiste puhul 6186. kohal.

## Nime kandjaid
*Alfred Weber (1868–1958), Saksa majandusteadlane, sotsioloog ja kultuuriteoreetik
*Andreas Weber (sündinud 1967), saksa bioloog ja ajakirjanik
*Bruno Weber (1931–2011), Šveitsi arhitekt, kunstnik ja skulptor
*Carl Maria von Weber (1786–1826), saksa helilooja, dirigent, muusikakriitik
*Ernst Heinrich Weber (1795–1878), Saksa arst, keda peetakse üheks eksperimentaalpsühholoogia rajajaks
*Frommhold Weber (1889–1936), Eesti kohtunik
*Garrett Weber-Gale (sündinud 1986), Ameerika ujuja, kahekordne olümpiavõitja teateujumistes
*Henri Weber (1913–2000), eesti poksija
*Kuno Bernhard Weber (1898–1929), eesti maalikunstnik ja graafik
*Manfred Weber (sündinud 1972), Saksamaa poliitik
*Max Weber (1864–1920), saksa sotsioloog, jurist ja filosoof.
*Olivier Weber (sündinud 1958), prantsuse kirjanik, dokumentaalfilmirežissöör ja diplomaat
*Shea Weber (sündinud 1985), Kanada jäähokimängija
*Yannick Weber (sündinud 1988), Šveitsi jäähokimängija

## Viited
Weaver (perekonnanimi)

**Weaver** (inglise keeles 'kuduja') on inglise perekonnanimi.
## Nime kandjaid
*Gertrude Weaver (1898–2015), ameerika ülipikaealine naine
*Sigourney Weaver (sündinud 1949), Ameerika Ühendriikide näitleja
*Warren Weaver (1894–1978), Ameerika Ühendriikide teadlane
Zimmermann (perekonnanimi)

**Zimmermann** on saksa päritolu perekonnanimi, tõlkes tähendab puusepp.

## Nimest
Nimest Zimmermann on tulnud nimevariandid Simmermann (saksa kasutuses) ja Timmermann (hollandi kasutuses).

2014. aastal oli Šveitsis Zimmermann sageduselt 16. perekonnanimi,  Saksamaal oli sageduselt 21. (üle 163 000 nimekandja) ja Austrias 90. perekonnanimi. 

## Nimest Eestis
Eestis oli 2023. aasta 1. jaanuari seisuga perekonnanimi Zimmermann 100 inimesel (51 mehel ja 49 naisel). Perekonnanimede levikult oli Zimmermann meeste puhul 2042. ja naiste puhul 2401. kohal. Kõige levinum on perekonnanimi Zimmermann vanuserühmas 0–4, kus neid on 10 000 elaniku kohta 1,52. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 3,58 inimest.

19. sajandi algul pandi pärisorjusest vabastamise käigus talupoegadele Tartumaal Laiuse kihelkonnas, Järvamaal Koeru kihelkonnas, Võrumaal Rõuge kihelkonnas, Läänemaal Hanila ja Märjamaa kihelkonnas ning Virumaal Kadrina, Väike-Maarja ja Simuna kihelkondades kaheksal korral nimeks Zimmermann.

Nimede eestistamisel vahetati aastatel 1935–1940 nimi Zimmermann neljakümnel korral uue perekonnanime vastu, milleks olid Alliksaar, Arumäe, Epre, Hiiemäe, Kaasiku (3), Kaljumaa (2), Karm, Kuusistu, Laasi, Laidve, Laine, Meripalu, Mändmets, Ojasalu (2), Ojasoo (2), Ojat, Puusep, Pärnaste, Saaliste, Sammel, Siirmaa, Sildjõe, Sinimeri, Sinipalu, Sirelpuu, Sõmer, Sõmermaa (4), Tammepõld, Tupits, Vari, Vesi ja Viiroja.	

## Nime kandjaid
*Endel Zimmermann (1924–2007), eesti näitleja
*Hermann Zimmermann (1654–1702), Läti vaimulik
*Jaan Zimmermann (1880–1942), eesti ettevõtja
*Johann Zimmermann (1663–1710), Eesti vaimulik
*Johann Georg Zimmermann (1717–1783), Eesti vaimulik
*Johannes Zimmermann (1882–1942), Eesti loomakasvatusteadlane

## Viited
Hunter

**Hunter** (inglise keeles 'jahimees') on inglise perekonnanimi.
## Nime kandjaid
*George Hunter (1927–2004), Lõuna-Aafrika poksija
*Holly Hunter (sündinud 1958), Ameerika näitleja
*Lindsey Hunter (sündinud 1970), Ameerika Ühendriikide endine elukutseline korvpallur
*Robert Hunter (1941–2019), Ameerika Ühendriikide laulja, laulukirjutaja
Lossiemouth

**Lossiemouth** (šoti keeles *Lossie*, gaeli keeles *Inbhir Losaidh*) on sadamalinn ja merekalanduse keskus Suurbritannias Šotimaa idarannikul Morays. Ta asub Moray kiillahe ääres Lossie jõe suudmes. Aastail 1890–1975 kandis linn nime *Lossiemouth and Branderburgh*.

## Ajalugu
Lossiemouthi esimene sadam valmis 1760. aastail.

## Vaata ka
*RAF Lossiemouth

## Välislingid
*
OceanGate

**OceanGate** on Ameerika Ühendriikides tegutsev eraettevõte, mis pakub mehitatavaid sukelaparaate nii tööstusele, turismiks, teadusuuringuteks kui järeleuurimisteks. Selle asutasid 2009. aastal Stockton Rush ja Guillermo Söhnlein, see opereerib Washingtoni osariigi suurima linna Seattle'i lähistel Everettis.

2021. aastal alustas OceanGate sukelaparaat Titaniga tasuliste reisidega, mille käigus oli turistidel võimalik vaadelda Titanicu vrakki ja rususid. Pilet reisile maksis umbes 250 000 dollarit. 18. juunil 2023 Titan purunes ning kõik viis pardalolijat said silmapilkselt surma. Ameerika Ühendriikide rannikuvalve leidis Titani rusud neli päeva hiljem umbes 500 meetri kaugusel Titanicu vrakist.

Firma sulges hiljem oma peakontori määramata ajaks. OceanGate pole pärast Titani hukkumist äritegevusega jätkanud ning keskendub ainult Titaniga seotud juurdluste abistamisele.

## Märkused
*Hukkus allveeaparaadi Titani implosioonis 18. juunil 2023.
## Vaata ka

* Titani hukk

## Viited
Cooper

**Cooper** (inglise keeles 'tündersepp') on inglise perekonnanimi.

## Nime kandjaid
*Alice Cooper (sündinud 1948), USA rokkmuusik
*Anderson Cooper (sündinud 1967), Ameerika Ühendriikide teleajakirjanik
*Astley Cooper (1768–1841), Inglise kirurg ja anatoom
*Besse Cooper (1896–2012), Ameerika Ühendriikide ülipikaealine
*Bradley Cooper (sündinud 1975), USA filminäitleja
*Cynthia Cooper, Ameerika Ühendriikide raamatupidaja
*D. B. Cooper, Ameerika Ühendriikide kurjategija
*Dominic Cooper (sündinud 1978), inglise näitleja
*Gordon Cooper (1927–2004), Ameerika Ühendriikide aeronautikainsener, katselendur ja astronaut
*James Fenimore Cooper (1789–1851), ameerika kirjanik
*Leon Cooper (1930–2024), Ameerika Ühendriikide füüsik
*Liam Cooper (sündinud 1991), Inglismaal sündinud Šotimaa jalgpallur
*Natasha Cooper (sündinud 1951), inglise kriminaalkirjanik
Jaspisöölane

**Jaspisöölane** (*Staurophora celsia*) on ööliblikas öölaste (*Noctuidae*) sugukonnast. Soomes, Rootsis ja Eestis tavaline liik.

## Kirjeldus
Liblika tiibade siruulatus on 36–46 mm. Esitiibadel on suured mandli- kuni õunrohelised ebakorrapärase kujuga väljad, mida ümbritsevad mõlemalt poolt pruunid teravate sakkidega vöödid; ka tiiva välisserva piirab pruun vööt. Tagatiivad on keskmise tumedusega pruunid, tiiva siseserval heledamad.

## Eluviis
Liblikas lendab septembri algusest oktoobri alguseni. Talvituvad rohule munetud ümarad, ribilised, helekollase värvusega munad. Liblika röövik toitub maist augustini erinevatel kõrrelistel, nagu jäneskastik (*Calamagrostis epigejos*), luht-kastevars (*Deschampsia cespitosa*), jusshein (*Nardus stricta*) ja lõhnav maarjahein (*Anthoxanthum odoratum*), nende juurtel.

## Viited

## Välislingid
*
Titan (allveeaparaat)

**Titan** oli Ameerika Ühendriikide ettevõtte OceanGate'i ehitatud, käitatud ja mitmeid kordi sukeldatud mehitatav allveeaparaat.

Saint John'si linna lähtesadamast ligikaudu 690&nbsp;km lõunakagus laskus see 3&nbsp;km ja 780&nbsp;m sügavusele ookeani, et turismiekspeditsioonil vaadelda pardal piloodi ja nelja reisijaga Titanicu laevavrakke ja rusuvälja. 

2021. ja 2022. aastal korraldati mõlemal aastal viis ekspeditsiooni Titanicu laevavraki juurde. 2023. aasta juunis hukkus see Newfoundlandi aheliku kohal Põhja-Atlandi ookeanis katsel sukelduda taas Titanicu juurde.

16.–18. juunil toimetas sukelaparaadi sündmuspaika ja lasi vette uuringuteks kasutatav arktiline jäämurdja Polar Prince.

## Kirjeldus
Cyclops 2 nimetuse all hakati sukelaparaati arendama 2013. aastal. Sellel oli titaanist valmistatud kere, mida kattis komposiit-süsinikkiududest väliskest. Mõõtmeilt 6,7&nbsp;m&nbsp;×&nbsp;2,8&nbsp;m&nbsp;×&nbsp;2,5&nbsp;m, kaalus see 9,525–10,432 tonni. See oli suurim taoline aparaat, mis mehitatud kasutamiseks eales ehitatud, selle keskse meeskonnaruumi maksimaalne kandevõime oli 685&nbsp;kg. Sukelaparaat arendas kiirust kuni 3&nbsp;sõlme kasutades nelja elektrilist tõukurit, millest kaks olid horisontaalsed ja kaks vertikaalsed.

Titan kandis endaga kaasas piisavat hapnikuvaru, mida oleks 96 tunni kestel jätkunud viiele inimesele. See oli varustatud reaalajas toimiva akustilise seiresüsteemiga (RTM), mis suutnuks tuvastada süsinikkiust 12,7&nbsp;cm paksuse korpuse kõverdumist enne katastroofilisi rikkeid. Stockton Rush omas süsteemile patenti, kapslikujuline allveeaparaat suutnuks laskuda kuni 4&nbsp;km sügavusele. Ettevõttes töötanud spetsialistid David Lochridge ja avalikkusele teadmata isik, kes seadsid kahtluse alla sukeldusaparaadi vastupidavuse tohutule veerõhule, vallandati ja kaevati kohtusse aastal 2018. 

## Hukk

Newfoundlandi suveajavööndi (NDT; UTC−02.30) järgi kinnitas 22. juuni pärastlõunal 2023. aastal Ameerika Ühendriikide rannavalve, et sukelaparaat kadus pärast survekambri implosiooni. Pardal viibinud Stockton Rush (piloot), Paul-Henri Nargeolet, Hamish Harding, Shahzada Dawood ja Suleman Dawood surid millisekundite kestel, rusud leiti 1912. aasta kevadel hukkunud ookeaniliinilaeva Titanicu vöörist umbes 488&nbsp;m kauguselt.

## Viited

## Vaata ka
*OceanGate
*Titanic
Von Löwen

**Von Löwen** on saksa perekonnanimi.
## Nime kandjaid
* Friedrich von Löwen (1600–1669) (1600–1669), Eestimaa päritolu Rootsi sõjaväelane (ratsaväe kindralleitnant)
* Friedrich von Löwen (1654–1744) (1654–1744), Eestimaa poliitik
* Georg Johann von Löwen (1630–1681), Eestimaa päritolu Rootsi sõjaväelane ja poliitik
* Gustav Reinhold von Löwen (1725–1800), Vene kindralleitnant ja kammerhärra
Förster

**Förster** on saksa perekonnanimi.
## Nime kandjaid
*Arnold Förster (1810–1884), Saksa entomoloog
*Johann Heinrich Förster (1750–1827), Saksa hernhuutlik kirjamees
*Robert Förster (sündinud 1978), Saksa maanteeratta võidusõitja
*Theodor Förster (1910–1974), Saksa füüsikaline keemik, kes on tuntud oma teoreetiliste uurimuste poolest valguse ja aine vastastikmõju, fluorestsentsi ning resonantse energiaülekande valdkonnas.
Fischer

**Fischer** (saksa keeles 'kalamees') on saksa päritolu perekonnanimi.

2014. aastal oli Saksamaal Fischer sageduselt 4. perekonnanimi (üle 374 000 nimekandja), Šveitsis oli sageduselt 10. ja Austrias 15. perekonnanimi. Ameerika Ühendriikides elas üle 100 000 sellenimelise isiku.

## Nimest Eestis
2023. aasta 1. jaanuari seisuga oli perekonnanimi Fischer Eestis 23 mehel ja 43 naisel. Perekonnanimede levikult oli Fischer meeste puhul 5302. ja naiste puhul 2821. kohal. Kõige levinum oli perekonnanimi Fischer vanuserühmas 10–14, kus neid on 10 000 elaniku kohta 0,78.

19. sajandi algul pandi pärisorjusest vabastamise käigus talupoegadele Tartumaal Tartu-Maarja, Maarja-Magdaleena ja Võnnu kihelkondades,  Järvamaal Järva-Madise ja Peetri kihelkonnas, Virumaal Väike-Maarja kihelkonnas, Harjumaal Harju-Madise kihelkonnas ning Võrumaal Hargla kihelkonnas kaheksateistkümnel korral nimeks Fischer.

Nimede eestistamisel vahetati aastatel 1935–1940 nimi Fischer kolmeteistkümnel korral uue perekonnanime vastu, milleks olid Aljasmets (2), Kalamees, Kalur (2), Lehemets, Lääne, Põldsalu (2), Randes (2), Randva ja Vallimäe.	

## Nime kandjaid

*Andrea Fischer (sündinud 1960), Saksamaa poliitik ja lobist
*Birgit Fischer (sündinud 1962), Saksa DV ja Saksamaa aerutaja
*Carl Fischer, eesti kullassep
*Christian Gabriel Fischer (1686–1751), saksa õpetlane
*Edmond Fischer (1920–2021), Ameerika Ühendriikide biokeemik
*Elmar Fischer (1895–1962), eesti kohtunik
*Helene Fischer (sündinud 1984), saksa laulja, tantsija
*Heinz Fischer (sündinud 1938), austria liidupresident aastatel 2004–2016
*Jakob Benjamin Fischer (1731–1793), baltisaksa loodusteadlane ja apteeker
*Jan Fischer (sündinud 1951), juudi päritolu Tšehhi poliitik
*Johann Fischer (1636–1705), saksa teoloog
*Johann Bernhard Fischer von Erlach (1656–1723), austria arhitekt ja skulptor
*Joschka Fischer (sündinud 1958), saksa poliitik
*Juhan Karl Fischer (1891–1944), eesti sõjaväelane
*Karl Fischer (1901–1958), saksa keemik
*Karl Fischer, eesti jalgpallur
*Krista Fischer (sündinud 1970), eesti matemaatik
*Mariann Fischer Boel (sündinud 1943), taani poliitik
*Nikolai Fischer (1895–1919), eesti sõjaväelane
*Olfert Fischer (1747–1829), taani mereväeohvitser
*Oskar Fischer (1923–2020), Saksa DV riigitegelane
*Patrick Fischer (sündinud 1975), Šveitsi jäähokitreener ja endine mängija
*Robert Fischer (1943–2008), USA maletaja
*Sven Fischer (sündinud 1971), saksa laskesuusataja

## Viited
Suhmi abüssaalne tasandik

**Suhmi abüssaalne tasandik** (inglise keeles *Suhm* või *Sohm Abyssal Plain*, prantsuse keeles *Plaine abyssale Sohm*) on Põhja-Atlandi ookeani siledam ja tasasem süvaveepõhi, mis on moodustunud keskaheliku ja mandrijalami vahele, jäädes idakakku Põhja-Ameerika kirderannikust. Kaugmiselt mudast ladestuva tasandiku üldine pindala on ümardatult 900&nbsp;000&nbsp;km², mis on enam-vähem samaväärne Venezuela pindalaga.

Maa suurima abüssaalse tasandiku sügavuseks peetakse enamasti 4–6&nbsp;km, mille väheringlev veemassiiv on külm (0–4 °C) ja avaldab tohutut rõhku (>200 atm). Taolistes sügavustes valitseb sünkpimedus, sealsetesse meso-, batü- ja abüssopelagiaalidesse ei ulatu päikesevalgust.

Erosiooniga sealsetesse põhjareljeefi harudesse sadestunud setted on jääaegsete päritoludega ning tulenevad osaliselt seismiliselt käivitatud langusest ülemisel mandrinõlval. Turbidiidid pärinevad mandrilava välisservadele ladestunud jõesetetest, mis alatasa sööstavad alla laviinidena. Hoovused segavad endisse hõljuvaid setteid, hägusvooludega laskuvad need alla tasandikule. Liivased sogahoovused, mille näiteks põhjustas 1929. aasta Grand Banksi maavärin, õõnestavad tõenäoliselt haruorgude põhjasid, kuid tihkemad mudased sogahoovused kuhjavad kõrgemaid kogumeid. Sealt võib leida polümetalliliste lisanditega suletisi ja eluvorme, mikroskoopiliste mereorganismide kestad on tekitanud üsna suurel määral setteid. Fauna on vägagi liigivaene, abüssaalikalad võivad üksilduses sinerdada bioluminestsentsist, täienisti puuduvad fotoautotroofid (rohelised taimed ja fütoplankton).

Atlandi ookeani igiolemusse kuuluvadki sarnased süvaookeani tasandikud, need on seal suurimad. Neid leidub vähem India ookeanis ning veelgi vähem Vaikses ookeanis.

## Nimetus
Abüssaalne tasandik on nimetatud sakslasest loodusteadlase Rudolf von Willemoes-Suhmi järgi, kes osales Challengeri ekspeditsioonil aastail 1872–1875. Challengeri pardal suri ta Hawaii saarte ja Tahiti saare vahelisel laevasõidul erüsiiplisse, mille järel korraldati merematus.

Ookeanide üldise batümeetrilise kaardi (GEBCO) kolmes esimeses väljaandes oli see õigesti märgitud kui *Suhm Deep*. 4. ja 5. väljaandes trükiti see valesti kui *Sohm Deep*, mis edaspidi kinnistus.

## Vaata ka
*Uus-Inglismaa ookeanilised mäed
*Bermuda abüssaalne kõrgendik

## Viited
Bauer

**Bauer** (saksa keeles 'põllumees') on saksa perekonnanimi.

## Nime kandjaid

*Belinda Bauer (sündinud 1962), Briti kriminaalkirjanik
*Bruno Bauer (1809–1882), Saksa noorhegellik filosoof ja liberaalne poliitik
*Carl Daniel Bauer (1767–1815), Tallinna kullassepp aastail 1798–1815
*Eduard August Bauer (1804–1855), Tallinna hõbe- ja kullassepp aastatel 1830–1855
*Ervin Bauer (1890–1938), Ungari bioloogiateoreetik
*Felice Bauer (1887–1960), Franz Kafka kihlatu
*Georg Bauer (1494–1555), saksa arst ja loodusteadlane, mineraloogia ja metallurgia rajaja
*Gustav Bauer (1870–1944), Saksa sotsiaaldemokraatlik poliitik
*Heinrich Bauer (1874–1927), eesti haridustegelane ja koolijuht
*Johannes Bauer (1884–1946), Eesti diplomaat
*John Bauer (1882–1918), Rootsi kunstnik
*José Carlos Bauer (1925–2007), Brasiilia jalgpallur
*Lukáš Bauer (sündinud 1977), Tšehhi murdmaasuusataja
*Martin Bauer, Šveitsi päritolu briti sotsiaalpsühholoogiaprofessor
*Otto Bauer (1881–1938), Austria sotsiaaldemokraat
*Rudolf Bauer (1879–1932), Ungari kergejõustiklane
*Rudolph Felix Bauer (1667–1717), sõjaväelane Peeter I teenistuses
*Viola Bauer (sündinud 1976), saksa endine murdmaasuusataja
*Walter Bauer (1904–1976), saksa kirjanik
*Walter Bauer (1877–1960), saksa teoloog
*Wilhelm Bauer (1822–1875), saksa insener, allveelaevade konstruktor
Schreiber

**Schreiber** on saksa perekonnanimi.
## Nime kandjaid
*David Servan-Schreiber (1961–2011), prantsuse arst ja neuroteadlane
* Anastasia Servan-Schreiber (sündinud 1998), prantsuse etnoloog ja antropoloog
*Liev Schreiber (sündinud 1967), Ameerika näitleja
*Stuart Schreiber (sündinud 1956), Ameerika keemik
Hofmann

**Hofmann** on saksa perekonnanimi.
## Nime kandjaid
*Albert Hofmann (1906–2008), Šveitsi keemik
*Erich von Hofmann (1874–1919), Pühajärve mõisnik
*Ernst Hofmann (1801–1871), baltisaksa geoloog ja mineraloog
*Fritz Hofmann (1871–1927), saksa kergejõustiklane ja võimleja
*Grégory Hofmann (sündinud 1992), Šveitsi jäähokimängija
*Helmut Hofmann (1925–2017), Saarimaa poksija
*Jonas Hofmann (sündinud 1992), Saksamaa jalgpallur
## Vaata ka
* Hofer
*Hoffmann
Hofer

**Hofer** on saksa perekonnanimi.
## Nime kandjaid
*Andreas Hofer (1767–1810), Austria väejuht ja põllumees
*Lukas Hofer (sündinud 1989), Itaalia laskesuusataja
*Norbert Hofer (sündinud 1971), Austria poliitik
## Vaata ka
* Hofmann
* Hoffmann
Valgevene Ühendatud Üleminekukabinet

**Valgevene Ühendatud Üleminekukabinet** (valgevene keeles Аб’яднаны пераходны кабінет Беларусі; vene keeles Объединённый переходный кабинет Беларуси; lühendid **APKB** ja **OPKB**) on Valgevene demokraatlike jõudude kollektiivne täitevorgan. Loodud 9. augustil 2022.

Selle loomise kavatsusest teatas Valgevene opositsiooni liider Sviatłana Cichanoŭskaja kohe pärast Venemaa täieulatusliku sissetungi algust Ukrainasse (24. veebruaril 2022).

Vahetult pärast kabineti loomise teadet määras Cichanoŭskaja viis üleminekukabineti esindajat, nende seas Pavieł Łatuška (võimutransiit), Valeryj Kavaleŭski (välisasjad)  ja Valeryj Sachaščyk (kaitse ja rahvuslik julgeolek). Teatati, et üleminekukabinetti laiendatakse veelgi, et hõlmata sotsiaalpoliitika, majanduse ja rahanduse ning rahvusliku taaselustamise valdkondi.

Üleminekukabineti kantselei asub Vilniuses.

## Łukašenka režiimi reaktsioon
30. augustil 2022 tunnistas Valgevene Vabariigi KGB Valgevene Ühendatud Üleminekukabineti  "ekstremistlikuks moodustiseks".

## Viited